CELEX: 32018R1992
Language: ro
Date: 2018-12-14 00:00:00
Title: Regulamentul de punere în aplicare (UE) 2018/1992 al Comisiei din 14 decembrie 2018 de modificare a Regulamentului de punere în aplicare (UE) nr. 1191/2014 în ceea ce privește raportarea datelor menționate la articolul 19 din Regulamentul (UE) nr. 517/2014 referitoare la hidrofluorocarburile introduse pe piață în Regatul Unit și în Uniunea formată din 27 de state membre

17.12.2018   
               
               
                  RO
               
               
                  Jurnalul Oficial al Uniunii Europene
               
               
                  L 320/25
               
            
         REGULAMENTUL DE PUNERE ÎN APLICARE (UE) 2018/1992 AL COMISIEI
         din 14 decembrie 2018
         de modificare a Regulamentului de punere în aplicare (UE) nr. 1191/2014 în ceea ce privește raportarea datelor menționate la articolul 19 din Regulamentul (UE) nr. 517/2014 referitoare la hidrofluorocarburile introduse pe piață în Regatul Unit și în Uniunea formată din 27 de state membre
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 517/2014 al Parlamentului European și al Consiliului din 16 aprilie 2014 privind gazele fluorurate cu efect de seră și de abrogare a Regulamentului (CE) nr. 842/2006 (1), în special articolul 19 alineatul (7),
         întrucât:
         
                     (1)
                  
                  
                     Regulamentul de punere în aplicare (UE) nr. 1191/2014 al Comisiei (2) stabilește formatul și mijloacele de prezentare a raportului menționat la articolul 19 din Regulamentul (UE) nr. 517/2014.
                  
               
                     (2)
                  
                  
                     Regulamentul (UE) nr. 517/2014 prevede că introducerea pe piața Uniunii a hidrofluorocarburilor de către producători sau importatori face obiectul unor cote anuale menite să permită reducerea treptată a acestor substanțe. Aceste cote pentru producători și importatori se calculează pe baza valorilor de referință stabilite de Comisie pe baza mediei anuale a cantităților de hidrofluorocarburi pe care producătorii sau importatorii le-au declarat în temeiul articolului 19 din Regulamentul (UE) nr. 517/2014 începând cu 1 ianuarie 2015, în conformitate cu anexa V la regulamentul respectiv.
                  
               
                     (3)
                  
                  
                     Dat fiind faptul că Regatul Unit și-a notificat, la data de 29 martie 2017, intenția de a părăsi Uniunea, în conformitate cu articolul 50 din Tratatul privind Uniunea Europeană, tratatele vor înceta să se aplice Regatului Unit de la data intrării în vigoare a acordului de retragere sau, în lipsa acestuia, în termen de doi ani de la notificare, cu excepția cazului în care Consiliul European, în acord cu Regatul Unit, decide prelungirea acestei perioade. În consecință, și fără a aduce atingere dispozițiilor din acordul de retragere, Regulamentul (UE) nr. 517/2014 se aplică numai până în momentul în care Regatul Unit încetează să mai fie stat membru.
                  
               
                     (4)
                  
                  
                     Având în vedere notificarea efectuată de Regatul Unit în temeiul articolului 50 din Tratatul privind Uniunea Europeană, este important să se asigure că sunt disponibile date exacte privind introducerea pe piață a hidrofluorocarburilor în Uniune după retragerea Regatului Unit, în scopul recalculării valorilor de referință în conformitate cu articolul 16 alineatul (3) din Regulamentul (UE) nr. 517/2014, care urmează să fie efectuată în 2020.
                  
               
                     (5)
                  
                  
                     Prin urmare, anexa la Regulamentul de punere în aplicare (UE) nr. 1191/2014 ar trebui modificată pentru a permite separarea cantităților de hidrofluorocarburi care sunt introduse pe piață în Regatul Unit de cele care sunt introduse pe piață în Uniunea formată din 27 de state membre.
                  
               
                     (6)
                  
                  
                     Cu toate acestea, separarea datelor de raportare în ceea ce privește hidrofluorocarburile introduse pe piață în ceea ce privește Regatul Unit și în ceea ce privește Uniunea formată din 27 de state membre va deveni necesară doar în momentul în care legislația Uniunii va înceta să se mai aplice Regatului Unit și pe teritoriul acestuia. Prin urmare, modificarea Regulamentului de punere în aplicare (UE) nr. 1191/2014 este necesară numai pentru raportarea datelor pentru anul calendaristic 2018 și până inclusiv în anul în care Regatul Unit va părăsi Uniunea și dreptul Uniunii va înceta să se mai aplice Regatului Unit și pe teritoriul acestuia.
                  
               
                     (7)
                  
                  
                     Pentru ca separarea datelor în cadrul obligației de raportare să se poată aplica în ceea ce privește raportarea datelor pentru anul calendaristic 2018, pentru care datele trebuie să fie transmise până la 31 martie 2019, modificarea acestei obligații ar trebui să intre în vigoare și să se aplice înainte de această dată. Pentru toți anii următori, data de transmitere a datelor raportate ar trebui să fie 31 martie.
                  
               
                     (8)
                  
                  
                     Cantitățile de hidrofluorocarburi care trebuie raportate în conformitate cu anexa la prezentul act de punere în aplicare, astfel cum au fost introduse pe piața Regatului Unit, ar trebui să se raporteze la cantitățile introduse pe piața Regatului Unit pentru prima dată.
                  
               
                     (9)
                  
                  
                     Măsurile prevăzute în prezentul regulament sunt conforme cu avizul comitetului instituit în temeiul articolului 24 alineatul (1) din Regulamentul (UE) nr. 517/2014,
                  
               ADOPTĂ PREZENTUL REGULAMENT:
         
            Articolul 1
            Anexa la Regulamentul de punere în aplicare (UE) nr. 1191/2014 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 14 decembrie 2018.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 150, 20.5.2014, p. 195.
         
            (2)  Regulamentul de punere în aplicare (UE) nr. 1191/2014 al Comisiei din 30 octombrie 2014 de stabilire a formatului și mijloacelor de prezentare a raportului menționat la articolul 19 din Regulamentul (UE) nr. 517/2014 al Parlamentului European și al Consiliului privind gazele fluorurate cu efect de seră (JO L 318, 5.11.2014, p. 5).
      
      
         
            ANEXĂ
            În anexa la Regulamentul de punere în aplicare (UE) nr. 1191/2014 se adaugă următoarea secțiune 13a:
            
               „Secțiunea 13a: A se completa de către producătorii și importatorii de gaze – articolul 19 alineatul (1) din Regulamentul (UE) nr. 517/2014 și punctul 1 literele (a)(d), punctul 2 literele (a), (b) și (d) și punctul 3 literele (a) și (b) din anexa VII la Regulamentul (UE) nr. 517/2014.
               
               Aplicabilă pentru prima dată raportării cu privire la activitățile desfășurate în 2018 (până la 31 martie 2019 cel târziu) și până inclusiv în anul în care legislația Uniunii încetează să se mai aplice Regatului Unit și pe teritoriul acestuia.
               Cantitățile se raportează în tone metrice cu o precizie de trei zecimale, separat pentru fiecare gaz enumerat în secțiunea 1 din anexa I la Regulamentul (UE) nr. 517/2014, pentru amestecurile care conțin cel puțin unul dintre aceste gaze sau pentru fiecare gaz sau amestec conținut în poliolii preamestecați.
               
                            
                        
                        
                           
                              CANTITĂȚI CALCULATE AUTOMAT
                           
                        
                        
                           OBSERVAȚII
                        
                     
                           13aA
                        
                        
                           Cantitatea de hidrofluorocarburi introduse fizic pe piață, cu excepția utilizărilor exceptate
                        
                        
                           13aA = 4M – Suma utilizărilor exceptate din secțiunea 5 (5A – 5F)
                        
                      
                        
                           
                              INFORMAȚII DE COMUNICAT
                           
                        
                     
                           13aB
                        
                        
                           Din care: cantitatea introdusă pe piața Regatului Unit pentru prima dată
                        
                        
                           Cantitățile introduse pe piața Regatului Unit, dar furnizate ulterior în vrac Uniunii (fără Regatul Unit), nu trebuie incluse.
                           Cantitățile furnizate în vrac pe piața Regatului Unit care au fost anterior introduse pe piața Uniunii (fără Regatul Unit) trebuie incluse.
                        
                      
                        
                           
                              CANTITĂȚI CALCULATE AUTOMAT
                           
                        
                     
                           13aC
                        
                        
                           Din care: cantitatea introdusă pe piața Uniunii, fără Regatul Unit
                        
                        
                           13aC = 13aA – 13aB”